open-index/open-wikipedia-markdown huggingface dataset:
Kazys Tumkevičius

**Kazys Tumkevičius** (1915 m. spalio 6 d. Trakiškiuose, Marijampolės raj. – 2005 m. lapkričio 8 d. Šiauliuose, palaidotas Donelaičio kapinėse) – teatro aktorius, režisierius, skaitovas.

## Biografija

1939 m. baigė Kauno teatro vaidybos studiją. 1940–1942 m. Šiaulių dramos teatro aktorius. Antrojo pasaulinio karo ir pirmaisiais pokario metais vaidino Marijampolės dramos teatre, šio teatro meno vadovas. 1949–1991 m. Šiaulių dramos teatro aktorius, režisierius. Vadovavo Šiaulių „Rūtos“ fabriko mėgėjų teatro kolektyvui.

Domėjosi ir rinko medžiagą teatro istorijos klausimais, Šiaulių miestui padovanojo asmeninę biblioteką. Periodikoje publikavo straipsnių teatro istorijos klausimais.

## Veikla

Teatre sukūrė per 80 vaidmenų, režisavo apie 50 spektaklių. 1973 m. vaidino kino filme „Naktibalda“ (rež. Arūnas Žebriūnas).

### Vaidmenys
* Nilas (Maksimas Gorkis „Miesčionys“),
* Helmeris, Borkmanas (Henrikas Ibsenas. „Nora“, „Gabrielis Borkmanas“),
* Anupras (Gražina Mareckaitė „Eglės namai“),
* Fomičius (Oskaras Milašius. „Mefibosetas“),
* Praamžis (Antanas Škėma. „Žvakidė“) ir kt.

### Pastatymai
* Petras Vaičiūnas. „Prisikėlimas“ ir „Tuščios pastangos“,
* V. Delmar. „Paskutinis valsas“,
* Teodoras Dreizeris. „Dženė Gerhard“,
* Erikas Marija Remarkas. „Trys draugai“, ir kt.

Autoriniuose vakaruose, iškilmėse deklamavo poeziją, mėgstamiausi autoriai: Vincas Mykolaitis-Putinas, Antanas Venclova, Viljamas Šekspyras, Adomas Mickevičius.

### Knygos
* Šiaulių dramos teatras. V. 1981 m.
* Gyvenimo vingiuose. (prisiminimai) Saulės delta. (1997, 2000).

## Įvertinimas
* 1975 m. Lietuvos nusipelnęs artistas.
* 1979 m. Potencijos Pinkauskaitės premija
* 2000 m. Kristoforo premija.
Liaudiškių piliakalnis

**Liaudiškių piliakalnis su gyvenviete**, *Laukesos piliakalnis* – piliakalnis (unikalus objekto MC kodas 5708; Lietuvos Respublikos kultūros paminklų sąrašo Nr. AR1498; registro iki 2005 m. balandžio 19 d. Nr. A1009KP) ir gyvenvietė (unikalus objekto MC kodas 24105) Zarasų rajono savivaldybės teritorijoje, tarp Liaudiškių ir Ažuožeriškių kaimų Zarasų seniūnija. Pasiekiamas iš plento A6 Zarasai – Daugpilis prieš Laukeso ežerą pasukus į kairę šiaurėn, pavažiavus 2,6 km yra kairėje į pietvakarius nuo kelio, 100 m į šiaurės vakarus nuo miško kairėje pradžios, Latvijos respublikos pasienyje.

## Piliakalnis

Piliakalnis įrengtas atskiros ilgos kalvos aukščiausioje dalyje. Aikštelė keturkampė, pailga šiaurės  vakarų – pietryčių kryptimi, 60x35 m dydžio. Joje rasta brūkšniuotos, lygios ir grublėtos keramikos, šlako, gyvulių kaulų. Šoniniai šlaitai statūs, 10-11 m aukščio, galiniai - nuolaidesni, 5 m aukščio. Piliakalnis apardytas arimų, pietrytiniame ir šiaurės  vakarų aikštelės pakraščiuose šlaitų viršutinėje dalyje 1915-1917 m. iškasti apkasai, įrengti betoniniai įtvirtinimai.

Apaugęs mišriu mišku su tankiais krūmais.

## Tyrimai
1972 m. piliakalnį žvalgė Istorijos institutas. Radinius saugo Lietuvos nacionalinis muziejus. Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 80 000 m². Vizualinio apsaugos zonos pozonio plotas 925 000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

## Šaltiniai

* Lietuvos TSR kultūros paminklų sąrašas, V., 1973, p.212
* Lietuvos Respublikos istorijos ir kultūros paminklų sąrašas, V.,1993, p.63
* Lietuvos piliakalniai: atlasas. Vilnius, 2005, t. 3, p. 410-411.

## Nuorodos
* Liaudiškių piliakalnis
* Hillforts.eu atvirųjų duomenų ištekliai
Brokolis

**Brokolis** – bastutinių (*Brassicaceae*) šeimos kultūrinė kopūsto (*Brassica oleracea*) atmaina.

## Mityba
Valgomoji brokolių dalis – žiedkočiai ir pumpurai. Jie sudaro nedidelę ryškiai žalią (kartais – į mėlynumą) galvutę, sveriančią iki 300 g. Transportuojant svarbu žiedynų nesuspausti. Jei brokoliai gelstelėję – jie buvo per ilgai laikyti ir paseno, prarado vertingas medžiagas, o jų skonis bus karstelėjęs. Lapai irgi turi būti švieži ir traškūs.

### Vertingos medžiagos
Kalcio brokoliuose beveik penkiskart daugiau, negu žiediniuose kopūstuose. Dėl to rekomenduojama valgyti tiems, kurie alergiški karvės pienui, kad būtų patekintas kalcio poreikis. Brokoliuose daugiau ir karotino, geležies, vitamino C. Visai nedaug natrio, todėl ši daržovė labai tinka sutrikus inkstų veiklai. Koteliuose daug gynybines organizmo jėgas stiprinančio seleno.

### Kaloringumas
100 g brokolių yra 3,5 g baltymų, 0,2 g riebalų, 2,5 g angliavandenių, 3 g balastinių medžiagų.

### Gydomosios savybės
Švelnios struktūros dėka jie lengvai virškinami ir įsisavinami, todėl labai tinka ligonių ir sveikstančių maistui. Kadangi brokoliuose labai nedaug angliavandenių, jie tinka ir diabetikams.

Brokoliai gerina virškinimą, padeda užkietėjus
viduriams, stimuliuoja imuninę sistemą, stiprina širdį bei kraujotaką, o moterims palengvina menstruacijų negalavimus. Brokoliuose gausu sulforafano, todėl jie pasižymi priešvėžiniu veikimu.

### Paruošimas
Ilgas plovimas ir virimas išplauna vitaminus ir mineralus, nukenčia ir skonis. Geriausia ruošti ant tinklelio, garuose, arba apvirti nedideliame vandens kiekyje, žiedeliai turėtų išlikti traškūs. Žiedelius patartina nupjauti su plonais koteliais, storą kotą – nulupti ir supjaustyti griežinėliais, kad išvirtų kartu su žiedais. Kad išliktų subtilus skonis, gardinti prieskoniais reikėtų labai taupiai. Gerai tinka citrinų sultys, truputis česnako, tarkuoto muskato riešuto, pakepinti kedrų riešutai.

Žali žiedeliai tinka į salotas ir kitokius užkandžius, apvirti – kaip garnyras prie mėsos ar žuvies, pertrinti – į sriubas. Brokolius galima trumpai patroškinti ar apkepti. Tinka prie sūrio fondiu, rytietiškiems patiekalams, prie makaronų, į omletus.
Sandra Kim

**Sandra Kim** (tikrasis vardas – *Sandra Caldarone* g. 1972 m. spalio 15 d. Belgija) – italų kilmės Belgijos dainininkė, su daina *J'aime la vie* („Myliu gyvenimą“) nugalėjusi 1986 m. Eurovizijos dainų konkurse, vykusiame gegužės 3 d. Bergene (Norvegija).

Sandra Kim yra jauniausia šio konkurso laimėtoja per visą jo istoriją. Pergalės dieną jai buvo 13 metų. Sandra Kim ilgą laiką vedė televizijos laidas. Nuo 2001 m. ji ištekėjo už Jurgen Delanghe.

## Diskografija
* *J'aime la vie* (1986)
* *Bien dans ma peau* (1988)
* *Balance tout* (1991) / *Met open ogen* (1991)
* *Les Sixties* (1993) / *Sixties* (1993)
* *Onvergetelijk* (1997)
* *Heel diep in mijn hart* (1998)
* *Make Up* (2011)

## Nuorodos
* Oficiali svetainė 
* Gerbėjų svetainė 1 
* Gerbėjų svetainė 2 
*
St. Elsewhere

**St. Elsewhere** yra debiutinis dueto Gnarls Barkley, kurį sudaro muzikantai Danger Mouse ir Cee-Lo, debiutinis albumas, išleistas 2006 m. balandžio 24 d. Jungtinėje Karalystėje, kur jis debiytinę savaitę pasiekė nr. 1 britų perkamiausių albumų tope. Jungtinėse Valstijose „St. Elsewhere“ pasirodė gegužės 9 d., o po savaitės debiutavo aukščiausiame „Billboard 200“ albumų tope, o rugpjūčio 5 d. pasiekė geriausią rezultatą – 4-ąją sąrašo vietą.

## Albumo dainos
# Go-Go Gadget Gospel
# Crazy
# St. Elsewhere
# Gone Daddy Gone
# Smiley Faces
# The Boogie Monster
# Feng Shui
# Just A Thought
# Transformer
# Who Cares?
# On-Line
# Necromancer
# Storm Coming
# The Last Time
Honda Accord

**Honda Accord** – japonų Hondos automobilių gamyklos nuo 1976 m. gaminamas lengvųjų automobilių modelis. Tai vidutinio dydžio keturių durų sedanas. Išleistos 8 šio modelio kartos.

* I karta – 1976-1981 m.
* II karta – 1982-1985 m.
* III karta – 1986-1989 m.
* IV karta – 1990-1993 m.
* V karta – 1994-1997 m.
* VI karta – 1998-2002 m.
* VII karta – 2003-2007 m.
* VIII karta – 2008-2015 m.
* IX karta – 2012-2017 m.
* X karta – nuo 2017 m.


Vaizdas:MHV Honda Accord 01.jpg|I gen. Honda Accord
Vaizdas:1983Accord.jpg|II gen. Honda Accord
Vaizdas:Accord87.jpg|III gen. Honda Accord
Vaizdas:90-91 Honda Accord sedan.jpg|IV gen. Honda Accord
Vaizdas:5th-Honda-Accord.jpg|V gen. Honda Accord
Vaizdas:1997-2001 Honda Accord V6 sedan (2011-04-02) 01.jpg|VI gen. Honda Accord
Vaizdas:03-04 Honda Accord.jpg|VII gen. Honda Accord
Vaizdas:Honda Accord EX.jpg|VIII gen. Honda Accord
Vaizdas:2014 Honda Accord 2.4 i-VTEC sedan (2016-01-07) 01.jpg|IX gen. Honda Accord
Vaizdas:2018 Honda Accord 12.17.17.jpg|X gen. Honda Accord
Vienaragis (reikšmės)

Žodis **vienaragis** reiškia kelis dalykus:

* vienaragis – mitologinė būtybė;
* Vienaragis – žvaigždynas;
* vienaragis – senovinė lygiavamzdė patranka;
* vienaragis – 1 mlrd. JAV dolerių vertinamas startuolis.
Salijų tiesa

**Salijų tiesa**, **Salijų kodeksas**, **Salijų įstatymai**, **Salijų teisė** () – teisynas, kuris Merovingų karaliaus Chlodvigo I pavedimu buvo sukurtas (507–511 m.) netrukus po to, kai salijų frankai užkariavo buvusią Romos imperijos provinciją Galiją ir priėmė krikščionybę. Pavadintas frankų salijų genties vardu. Parašytas lotynų kalba, nors turėjo ir germaniškų fragmentų.

## Turinys

Salijų teisyne raštu išdėstytos iki tol žodžiu perduodamos teisinės normos. Jis tapo daugybės teisinių sistemų dabartinėje Europoje pirmtaku. Visas Salijų kodeksas susidėjo iš 62 dalių, suskirstytų į straipsnius. Vėliau jis buvo papildytas iki 93 dalių.

Šis teisynas reikšmingas ir tuo, kad jis mažiausiai paveiktas romėnų teisės, tačiau yra manoma, kad ši germanų teisė buvo žemesnio lygio nei pirmą kartą užrašyta Dvylikos lentelių įstatymuose V a. pr. m. e. romėnų teisė.

Teisyne skelbiama:
* Aukščiausia valdžia priklauso karaliui;
* Įteisinama iškilusios diduomenės padėtis;
* Įtvirtinama socialinė nelygybė;
* Įtvirtinama kilnojamo turto privati nuosavybė;
* Įtvirtinamos didesnės vyrų teisės (pvz.: moterys negalėjo paveldėti jokio turto, jei giminėje buvo vyrų);

Kiti bruožai:
* Didelę reikšmę įstatymai skyrė ritualiniams veiksmams, atliekant teisės aktus.
* Teisės normos dėstomos nesilaikant kokios nors sistemos.
* Atsakomybę siekta taip sutvarkyti, kad tarp žmonių įsivyrautų taika, ginčą spręsti pateikdavo bendruomenės susirinkimui (šimtinės teismui)
* Buvo kreipiamas dėmesys į kaltę sunkinančias aplinkybes – gaujos padaryti nusikaltimai, garbę žeminantys veiksmai
* Švelninančios aplinkybės – kaltojo prisipažinimas
* Svarbios rūšies įrodymu buvo laikoma Dievo teismas (ordalijos – išmėginimas ugnimi kilmingiems ir vandeniu - paprastiems žmonėms). Išmėginamas šaltu vandeniu – bandomasis laikytas kaltu, jei kūnas priešingai gamtos dėsniams išplaukdavo į paviršių, nes tai turėjo reikšti, kad vanduo kaip švari stichija kaltojo nepriima.

Salijų įstatymas numatė plačią skalę baudų už žmogaus įžeidimą. Plačiai reglamentuotos vagystės ir numatomi atlygiai už vagystės. Skiriamos paprastos ir kvalifikuotos vagystės.

Baudžiamosios teisės „pėdsakai“ Salijų teisyne:
* Bausmė – dažniausiai piniginė kompensacija, kuri buvo laikoma efektyvesne nei mirties ar luošinamoji bausmė.
* Mirties bausmė Salijų įstatyme dažniausiai numatoma tik vergams.
* Išvarymas iš bendruomenės buvo viena iš griežčiausių bausmių, nes žmogus už genties ribų buvo niekas.
* Bausmės dydis priklausė tiek nuo nusikaltėlio, tiek nuo nukentėjusiojo socialinės padėties.
Vienaragis (artilerija)

**Vienaragis** () – senovinė rusiška lygiavamzdė haubica, turėjusi kūginę (platėjančią) parako kamerą.

Vienaragį 1757 m. sukonstravo artileristas M. Danilovas, o ginkluotėn įtraukė to meto Rusijos feldceichmeisteris (artilerijos viršininkas) grafas S. Šuvalovas. Vadinti vienaragiais, kadangi ant jo vamzdžio buvo grafo Šuvalovo herbas, kuriame buvo mitologinio vienaragio atvaizdas.

Vienaragių vamzdžių ilgis buvo 7,5–12,5 kalibrų, sviedinio masė buvo nuo 1,8 iki 40 kg. Šaudymo nuotolis – iki 4 km. Šaudydavo pilnaviduriais sviediniais, granatomis, karteče.

Vienaragius naudojo daugiau kaip 100 m. (kol buvo pereita prie graižtvinės artilerijos) kaip lauko, kalnų, apsiausties pabūklus. Vienaragiais ugnimi paremdavo atakuojančius pėstininkus, kadangi buvo galima apšaudyti priešą iškila trajektorija, sviediniams lekiant virš saviškių galvų. Keliose Rusijos tvirtovėse pavieniai vienaragių egzemplioriai sulaukė XX a pradžios.

## Nuorodos
* Vienaragis (Straipsnis „Единорог“ žodyne Ю. В. Шокарев „Оружие“) (rusų kalba) http://bibliotekar.ru/encOruzh/85.htm
* Берназ A. Техническое оснащение русской артиллерии начала XIX в. Орудия http://www.museum.ru/museum/1812/Army/RussArtillery/part1.html
* История развития артиллерийских боеприпасов http://www.weltkrieg.ru/ammunition/history/
Snow Patrol

**Snow Patrol** – roko grupė iš Škotijos, susiformavusi 1994 m. Nors daugelis grupės narių kilę iš Šiaurės Airijos, dabar jie apsistoję Glazge ir priklauso „Polydor Records“ įrašų kompanijai. Pirmiausia grupė buvo indie rock atstovė, tačiau pastaruoju metu jie pasuko link *alternative rock* skambesio, ką pažymi hitų „Run“ ir „Chasing Cars“ komercinė sėkmė.

## Grupės nariai
* Gary Lightbody: pagrindinis vokalas, gitara
* Paul Wilson: bosinė gitara
* Jonny Quinn: mušamieji
* Nathan Connolly: gitara
* Tom Simpson: klavišiniai

## Diskografija

### Albumai

* **[[Songs for Polarbears]]**, (Rugpjūčio 31, 1998) Jeepster Records/Never Records
* **[[When It's All Over We Still Have to Clear Up]]** (Kovo 5, 2001) Jeepster Records
* **[[Final Straw]]** (Rugpjūčio 4, 2003) Black Lion, Polydor JK, Fiction (JK)Interscope
* **[[Eyes Open]]** (Gegužės 1, 2006) Interscope Records
* **[[A Hundred Million Suns]]** (2008)
* **[[Fallen Empires]]** (2011)
* **Wildness** (2018)
* **The Forest Is the Path** (2024)

### Singlai

### DVD
* *[[Live at Somerset House]]*, 2004 m.

### Rinkiniai
* *[[It's a Cool Cool Christmas]]*, 2003 m.
* *[[The Trip Created by Snow Patrol]]*, 2004 m.

## Šaltiniai

## Nuorodos
* Snow Patrol oficiali svetainė
Hamiltonas (Kanada)

**Hamiltonas** (pranc., ) – miestas Ontarijo provincijoje (rytinė Kanada), prie Ontarijo ežero. 653,6 tūkst. gyventojų (2007). Svarbus pramonės ir kultūros centras. Susisiekimo mazgas: didelis uostas, tarptautinis oro uostas. Labai išvystyta juodoji metalurgija (ypač plieno pramonė), mašinų, chemijos, maisto pramonė, taip pat televizijos pramonė.

Mieste yra universitetas, dailės galerija, daug muziejų, karališkasis botanikos sodas, verslo parkas. Daug investicijų į mokslo (ypač sveikatos) sektorių.
Hamiltonas (reikšmės)

**Hamiltonu** vadinama daug vietovių ir asmenybių:

* Hamiltonas (Ohajas) – miestas JAV;
* Hamiltonas (Škotija) – miestas Škotijoje;
* Hamiltonas (Bermuda) – Bermudų administracinis centras;
* Hamiltonas (Kanada) – miestas Kanadoje;
* Hamiltonas (Naujoji Zelandija) – miestas N. Zelandijoje ir kt;
* Aleksandras Hamiltonas – vienas iš JAV Tėvų-įkūrėjų;
* Liujis Hamiltonas – Formulės-1 lenktynininkas.
Žan Tabak

**Žanas Tabakas** (, g. 1970 m. birželio 15 d.) – Kroatijos krepšinio treneris ir krepšininkas. NBA ir Eurolygos čempionas.

## Pasiekimai

### Kaip žaidėjas

* 1995 m. NBA čempionas
* 2005 m. ACB čempionas
* 1989–1991 m. Eurolygos čempionas
* 1991 m. Saportos taurės čempionas

* 1988, 1989, 1990, 1991 m. Jugoslavijos krepšinio lygos čempionas
* 1990, 1991 m. Jugoslavijos krepšinio taurės čempionas
* 1992 m. Kroatijos krepšinio lygos čempionas

### Kaip treneris

* 2015 m. Eurolygos čempionas
* 2007 m. ULEB taurės čempionas
* 2007, 2015 m. ACB čempionas
* 2015, 2015 m. Ispanijos krepšinio taurės čempionas
* 2016 m. Izraelio krepšinio taurės čempionas
* 2021, 2023 m. Lenkijos krepšinio taurės čempionas
* 2012 m. Lenkijos krepšinio supertaurės čempionas
* 2021 m. Lenkijos krepšinio lygos metų treneris

## Išnašos
UAZ

**UAZ** (*УАЗ*) – Uljanovsko automobilių gamykla (*Ульяновский автомобильный завод*). Tai automobilių gamykla, įsikūrusi Uljanovske ir gaminanti visureigius, autobusus ir sunkvežimius.

## Žymesni UAZ gaminiai

* UAZ-452D
* UAZ-451 (1961)
* UAZ-469 (1965)
* UAZ-452 (1975)
* UAZ-450

## Nuorodos
* Oficiali UAZ svetainė
* Žurnalas apie UAZ automobilius
* UAZ automobilių fanai
Žiguliai

**Žiguliai**:

* Žiguliai – TSRS gamintas lengvasis automobilis;
* Žiguliai – aukštuma Volgos pakrantėje, netoli Toljačio miesto.

Susijusios sąvokos:
* Žigulinis alus () – rusiško alaus markė, gaminama ir Lietuvoje.
Moskvič

**Moskvič** () – automobilių gamykla Rusijoje, Maskvoje.

## Istorija
* Nuo 1930 iki 1939 m. - Maskvos Kim automobilių gamykla.
* Nuo 1939 m.iki Didžiojo Tėvynės karo — Maskvos Kim automobilių gamykla.
* Nuo 1945 iki 1968 m. - Maskvos Mažalitražių automobilių gamykla (ZMA arba MZMA).
* Nuo 1968 iki 1993 m. - Lenino komjaunimo automobilių gamykla (AZLK).
* Nuo 1993 iki 2010 m. - UAB"Moskvič".
* Nuo 1998 iki 2014 m. — "Autoframos".
* Nuo 2014 iki 2022 m. - "Renault Russia".
* Nuo 2022 m. - AB "Maskvos automobilių gamykla "Moskvič".

1969 m. gamyklai pastatytas Maskvos AZLK stadionas.

## Moskvičių modeliai
### Paprasti automobiliai
* Moskvič 400/420 (1946)
* Moskvič 401/420 (1954)
* Moskvič 400/422 (1949)
* Moskvič 401/422 (1954)
* Moskvič 402 (1956)
* Moskvič 403 (1962)
* Moskvič 410 (402 modelio keturratė versija) (1957)
* Moskvič 411 (1958)
* Moskvič 407 (1958)
* Moskvič 408 (1964)
* Moskvič 426 (1966)
* Moskvič 412 (1967) (vėliau žinomas kaip Moskvič 1500 vakarų eksporto parduotuvėse)
* Moskvič 427 (1967)
* Moskvič 2136
* Moskvič 2137
* Moskvič 2138
* Moskvič 2140
* Moskvič 2140SL (1981)
* Moskvič 2141 Aleko (1988)
* Moskvič 2142
* Kalita (Pavadintas Ivano Kalitos, XIV a. rusų princo vardu)
* Svjatogor (pavadintas Rusijos mitinės būtybės vardu)
* Dolgorukij (pavadintas Jurijaus Dolgarūkio, Maskvos įkūrėjo, vardu)
* Knjaz Vladimir (pavadintas Princo Vladimiro vardu)
* Moskvič 3/3e (2022)
* Moskvič 6 (2023)

## Galerija

Moskvich-2138 seen in Sofia, Bulgaria September 2005.jpg|Moskvič-2140
Moskvitch.jpg|Moskvič-400
Moskvich-401-424E.jpg|Moskvič-401
Moskwitsch 403.jpg|Moskvič-403
Moskvich green front.jpg|Moskvič-408
Moskvitch 427.jpg|Moskvič-427
ALEKO_M-2141S_(front_view).jpg|Moskvič-2141 Aleko
Москвич 3е (04.10.2023).jpg|Moskvič 3e


## Nuorodos

* Gamyklos svetainė
Bury Your Dead

**Bury Your Dead** yra penkių muzikantų roko grupė, kurie maišo hardcore ir nu metal stilius, todėl išryškėja metalcore muzikos žanras. Jie kilę iš Vorčesterio (Masačusetso valstija), JAV, susibūrė 2001 m. Pirmasis jų oficialus išleidimas buvo 2002 m. tuo pačiu grupės vardu pavadintas EP.

## Grupės nariai
* **Brendan „Slim“ MacDonald** – gitara
* **Chris Towning** – gitara
* **Chris Cain** – bosinė gitara
* **Mark Castillo** – būgnai
* **Myke Terry** – vokalas

## Diskografija
### Albumai
* *You Had Me at Hello* (2003 m.)
* *Cover Your Tracks* (2004 m.)
* *Beauty and the Breakdown* (2006 m.)
* *Bury Your Dead" (2008 m.)
* *It's Nothing Personal* (2009 m.)

=== Kiti išleidimai ===
* *Bury Your Dead* (EP, 2002 m.)
* *Alive'' (DVD, 2005 m.)

## Nuorodos
*Oficialus puslapis 
*Oficialus MySpace puslapis
*
Lada (automobilis)

**Lada** (*Žiguliai*, ) – Rusijos AVTOVAZ koncerno gaminama lengvųjų automobilių markė. Sovietmečiu šiuo pavadinimu vadinti tik eksportui skirti automobiliai, o vietinei rinkai buvo skirti *Žiguliai*. Pirmieji Žigulių modeliai pasirodė 1970 metais. Tai buvo VAZ 2101, gamintas itališko FIAT 124 automobilio pagrindu.  

Žigulių emblemoje pavaizduotas stilizuotas slavų/vikingų laivas, vadinamas *ladja* (), kadangi Toljačio miestas, kuriame įsikūręs AVTOVAZ koncernas, yra ant Volgos kranto. Pavadinimas *Žiguliai* () paimtas iš Žigulių aukštumos Volgos pakrantėje pavadinimo (́ arba *Жигулёвские горы*).

## VAZ / LADA modeliai
*VAZ-2101/LADA 1200
*VAZ-2102/LADA 1200 Estate
*VAZ-2103/LADA 1200 S
*VAZ-2104/LADA Nova Estate
*VAZ-2105/LADA Nova Junior
*VAZ-2106
*VAZ-2107
*VAZ-2108 Samara
*VAZ-2109 Sputnik
*VAZ-21099
*VAZ-2110
*VAZ-2111
*VAZ-2113 Samara
*VAZ-2114 Samara
*VAZ-2115 Samara
*VAZ-2121 Niva
*VAZ-2123 Niva-Ševrolė
*Lada Kalina
*Lada Priora
*Lada Granta
*Lada Vesta


Vaizdas:Lada 2101 karaganda.JPG|VAZ-21011 / LADA 1300
Vaizdas:Car Lada russian.jpg|VAZ-2103 / LADA 1200 S
Vaizdas:MHV Lada 2104 02.jpg|VAZ-2104 / LADA Nova Estate
Vaizdas:Lada Raattama.jpg|VAZ-2105 / LADA Nova Junior
Vaizdas:Lada 1600.jpg|VAZ-2106 / LADA Riva
Vaizdas:Lada 2107 Police Car, seen in Sofia, Bulgaria September 2005 3.jpg|VAZ-2107
Vaizdas:Lada-Samara-2108-rear.jpg|VAZ-2108 / LADA Samara Coupe
Vaizdas:VAZ-21093-20.jpg|VAZ-2109 / LADA Samara
Vaizdas:VAZ-2110 as a police car in Moscow.jpg|VAZ-2110 / LADA 110
Vaizdas:Lada Kalina (1118).jpg|VAZ-1118 Kalina / LADA Kalina
Vaizdas:Lada Kalina in Geneva 2005.jpg|VAZ-1119 / Lada Kalina
Vaizdas:Lada Niva jeep, in Sliven, Bulgaria September 2005.jpg|VAZ-2121 Niva
Vaizdas:Lada Austria.jpg|Lada Vesta


## Nuorodos

*AvtoVAZ oficiali svetainė  
*Žigulių Klubas Lietuvoje 
*Rusiškas puslapis apie VAZ automobilius ir jų sandarą 
*Puslapis skirtas tarybinių laikų automobiliams
Jonas Daukšas

**Jonas Daukšas** (1922 m. – 2004 m. spalio 10 d. Šiauliuose, palaidotas Donelaičio kapinėse) – inžinierius, technikos mokslų daktaras, LTSR nusipelnęs komunalinio ūkio darbuotojas.

## Biografija

1961 m. baigė Kauno politechnikos institutą. Pagal paskyrimą pradėjo dirbti Šiaulių teritorinėje vandentiekio ir kanalizacijos valdyboje, 1964–1993 m. įmonės, nuo 1991 m. UAB „Šiaulių vandenys“ direktorius. Šiaulių vandentiekio muziejaus steigimo iniciatorius. 1993–1994 m. AB Vilniaus bankas Šiaulių filialo valdytojas, nuo 1994 m. KPI Šiaulių vakarinio fakulteto, nuo 1996 m. Šiaulių universiteto dėstytojas.

## Knygos
* Aplinkos apsaugos technologijos. – Šiauliai, Šiaulių universiteto leidykla, 2004.
LAZ

**LAZ** () – Ukrainos autobusų gamykla, veikusi Lvove. Įkurta 1945 m., 2014 m. uždaryta.

## Istorija
Įmonės įkūrimo data laikoma 1945 m. gegužės 21 d. Tarybiniais laikais įmonė kasmet pagamindavo apie 13 000 autobusų.

Po Tarybų Sąjungos griuvimo gamyklą ištiko krizė, gaminamų autobusų kiekis smarkiai sumažėjo. 1994 m. įkurta akcinė bendrovė „Lvovo autobusų gamykla“, kurios kontrolinis paketas priklausė Ukrainos valstybinio turto fondui. Nuo 2001 m. – privati įmonė.

Nuo 2003 metų bendrovė visiškai atsinaujina ir pradedami gaminti modernūs Euro 3, TÜV standartus atitinkantys Mercedes-Benz, MAN, Deutz, Scania, Webasto detalėmis komplektuojami autobusai bei troleibusai. Sukuriamas daug apdovanojimų gimtinėje pelnęs turistinis Laz-5208. Šiandien LAZ žemagrindžiai miesto autobusai bei troleibusai rieda Kijevo, Charkovo, Donecko, Lvovo, Maskvos, Sankt Peterburgo, Kielcės bei kitų didmiesčių gatvėmis.

2014 m. įmonės veikla nutraukta, turtas areštuotas ir perduotas varžytynėms pardavimui.

## Modeliai

Šiandien įmonė gamina šiuos produktus:

### Autobusai
* Turistiniai autobusai (LAZ 5208 šeima):
** NeoLaz ЛАЗ-5208ML – turistinis autobusas su *Mercedes-Benz* varikliu
** NeoLaz ЛАЗ-5208NL – turistinis autobusas su MAN varikliu
* Miesto autobusai:
** CityLaz Premium ЛАЗ-A183D1 – žemagrindis miesto autobusas su DEUTZ varikliu; 12 m ilgio
** CityLaz Standart ЛАЗ-A183F0 – žemagrindis miesto autobusas su DEUTZ varikliu; 12 m ilgio
** CityLaz Export ЛАЗ-A183N1 – žemagrindis miesto autobusas su DEUTZ varikliu; 12 m ilgio
** CityLaz ЛАЗ-A292 – žemagrindis prailgintas miesto autobusas su DEUTZ varikliu' 18 m ilgio
** AeroLAZ LAZ-AX183 – žemagrindis autobusas skirtas oro uostui su DEUTZ varikliu; 12 m ilgio

### Troleibusai
* ElektroLaz Standart ЛАЗ-E183D1 – žemagrindis troleibusas; 12 m ilgio
* ElektroLaz Megapolis ЛАЗ-E301D1 – žemagrindis troleibusas; 12 m ilgio
* ElektroLaz ЛАЗ-Е291Д1 – pailgintas žemagrindis troleibusas; 18 m ilgio


File:Bus LAZ-695M.jpg|Seniausias LAZ modelis – „LAZ-695M“
Image:ЛАЗ-695 в Северном.JPG|„LAZ-695“ – labiausiai paplitęs LAZ modelis 
File:LAZ-699 O543EO 20080605.JPG|Ilgųjų reisų LAZ-699
Image:Lviv-LAZ.JPG|LAZ gamykla Lvove


## Nuorodos

* Oficiali LAZ svetainė (ukrainiečių, rusų, anglų kalbomis)
Viktoras Grinkevičius

**Viktoras Grinkevičius** (1907 m. spalio 26 d. Kaukaze – 1968 m. kovo 26 d. Šiauliuose,  gydytojas chirurgas.

## Biografija

Nuo 1944 m. iki 1968 m. buvo Respublikinė Šiaulių ligoninės chirurginio skyriaus vedėjas. Jo vardu pavadinta viena Šiaulių miesto gatvių.
Jiezno herbas

**Jiezno herbas** – pagrindinis Jiezno miesto ir Jiezno seniūnijos (Prienų rajono savivaldybė) heraldinis simbolis.

## Aprašas

Raudoname herbinio skydo lauke skrendanti sidabrinė sparnuotos moters figūra su sparnais virš nugaros auksiniais sandalais, su auksine juostele plaukuose, rankose laikanti auksinę ąžuolo šaką su lapais ir gilėmis.

## Simbolika

Jieznas istorinio herbo niekada neturėjo. Komisijoje svarstant naujo herbo idėjas buvo nutarta herbe pavaizduoti alegorinę moters figūrą, simbolizuojančią 1919 m. lietuvių pergalę Jiezno kautynėse. Raudona skydo spalva heraldikoje reiškia drąsą, narsą, meilę.

## Istorija

Dailininkas Arvydas Každailis parengė Jiezno miesto herbo etaloną. Jį Heraldikos komisija aprobavo 2002 m. gegužės 29 d. Lietuvos Prezidentas herbą patvirtino 2002 m. gegužės 29 d. dekretu Nr. 1790.

## Šaltiniai
Algirdas Griškonis

**Algirdas Griškonis** (1926 m. – 2006 m. liepos 21 d. Šiauliuose, palaidotas Donelaičio kapinėse) – sporto veikėjas, Lietuvos futbolo čempionas.

## Biografija

1950 m. Lietuvos futbolo taurės laimėtojas, ilgametis Šiaulių komandos „Elnias“ kapitonas. Lietuvos futbolo čempionas, Pabaltijo čempionas, TSRS jaunių futbolo čempionas.

2001 m. Lietuvos tautinis olimpinis komitetas apdovanojo garbės diplomu ir Kilnaus žaidimo (Fair play) prizu. 2005 m. Lietuvos futbolo federacija apdovanojo ordinu už nuopelnus šalies futbolui.

## Šaltiniai
* „Šiaulių futbolo korifėjai prisimena“ // Sportas.lt, 2006 m.
Zaporožės automobilių gamykla

**ZAZ** arba **Zaporožės automobilių gamykla** () – pagrindinis automobilių gamintojas Ukrainoje, esantis pietrytiniame Ukrainos mieste Zaporožėje. Taip pat žinoma įkūrėjos motininės kompanijos, AvtoZAZ, vardu.

Apie gamyklos gaminamus automobilius žiūrekite straipnyje zaporožietis.

Image:ZAZ-968 front.jpg|ZAZ 968
Image:Zaporozhets 968.jpg|ZAZ 968
Image:ZAZ-1103 green colored.jpg|ZAZ 1103 "Slavuta"
Arvena

**Arvena** – Dž. R. R. Tolkino trilogijos „Žiedų valdovas“ veikėja. Arvena yra viena iš elfių, gyvenusių Trečiajame Amžiuje.

## Literatūroje

Arvena yra jauniausias Rivendeilo karaliaus Elrondo vaikas. Sakoma, kad ji yra savo senelės Lučienos, gražiausios iš visų elfių, dar vadinamos Lakštingala (Tinúviel), kopija. Susituokusi su Aragornu, Arvena tampa Gondoro karaliene.

Pirmą kartą istorijoje ji pasirodo, kai Hobitai su Aragornu vyksta į Rivendeilą ir Arvena atskuba jiems į pagalbą, kai keliautojus vejasi Nazgulai.

Arvena knygose yra tik antraplanis personažas, tad jos detalių aprašymų nėra. Tik kai Eovyna įsimyli Aragorną, tik jo ištikimybė Arvenai neleidžia jam atsakyti tuo pačiu. Arvena yra Aragorno įkvėpimas, suteikiantis jėgų jam kautis Pelenoro mūšyje, kad nugalėtų ir taptų Gondoro karaliumi.

121 metais Ketvirtajame amžiuje, po to, kai miršta jos vyras Aragornas, Arvena pasitraukia iš gyvenimo, būdama 2901 metų.

## Filmuose

Piterio Džeksono filmuose Arveną vaidina amerikiečių aktorė Liv Tyler. Filmuose Arvenai yra skiriamas didesnis dėmesys nei knygose. Yra pridėti papildomi siužetai, sureikšminantys Arvenos ir Aragorno meilę.

Pirmą kartą Arvena pasirodo „Žiedo Brolijoje“, kai Aragornas bei Hobitai Vėtrų viršūnėje bando išsaugoti Frodą. Ji, bėgdama nuo Žiedo Šmėklų, nugabena Frodą į Rivendeilą. Vėliau ji dažnai pasirodo filmuose ne tik kaip Aragorno prisiminimas (kaip rašoma knygose).
BMW 328

**BMW 328** – BMW 1936–1940 m. gamintas sportinis automobilis. Dizaineris – Fritz Fiedler.

Visiškai pripažinta, kad Jaguar XK120 neatsitiktinai yra tokia panaši į BMW 328.

## Nuorodos
* BMW World: BMW 328
* BMW World: BMW 328 Mille Miglia
Stasys Paska

**Stasys Paska** (1920 m. spalio 24 d. Radviliškyje – 1981 m. lapkričio 25 d. Šiauliuose) – Lietuvos teatro ir kino aktorius bei režisierius.

## Biografija
1937 m. baigė Radviliškio gimnaziją. 1940 m. baigė Panevėžio dramos teatro studiją, 1940–1945 m. vaidino šiame teatre. 1945–1949 m. Žemaičių dramos teatro aktorius Telšiuose. 1949 m. su žmona Ieva persikėlė į Šiaulius, nuo 1949 m. iki mirties dirbo Šiaulių dramos teatre. Aktyviai dalyvavo visuomeninėje veikloje, buvo renkamas dramos teatro partinės organizacijos sekretoriumi, profsąjungos vietos komiteto nariu, daug dirbo su jaunaisiais aktoriais. Palaidotas Donelaičio kapinėse.

## Vaidmenys

;Teatre:
* 1951 m. Teterevas – Maksimas Gorkis. Miesčionys
* 1953 m. Rankas – Henrikas Ibsenas. Nora
* 1954 m. Astrovas – Antonas Čechovas. Dėdė Vania
* 1960 m. Pilypas II – Frydrichas Šileris. Don Karlas
* 1964 m. Kalvaitis – Vincas Krėvė. Žentas
* 1966 m. Šarūnas – Vincas Krėvė. Šarūnas
* 1967 m. Leninas – Michailas Šatrovas. Liepos šeštoji
* 1969 m. Plioplys – Vytautas Rimkevičius. Girių kirtėjai
* 1970 m. Leninas – Leonidas Zorinas. Amžinasis šaltinis
* 1975 m. Junius – Balys Sruoga. Pajūrio kurortas

;Kine:
* 1966 m. Rytų koridorius, rež. Valentinas Vinogradovas
* 1969 m. Birželis, vasaros pradžia, rež. Raimondas Vabalas, LKS
* 1971 m. Žaizdos žemės mūsų, rež. Marijonas Giedrys, LKS
* 1972 m. Herkus Mantas, rež. Marijonas Giedrys, LKS
* 1972 m. Akmuo ant akmens, rež. Raimondas Vabalas, LKS
* 1975 m. Atpildo diena, rež. Algimantas Puipa, Stasys Motiejūnas

## Režisūra
Šiaulių dramos teatre režisavo spektaklius:
* 1961 m. M. Sagalovičius „Nakties serenada“
* 1969 m. Samuilas Aliošinas „Antroji žmona“
* 1981 m. Zdenekas Pluharžas „Paskutinis sustojimas“

## Įvertinimas
* 1970 m. LSSR liaudies artistas
* 1976 m. Augustino Griciaus premija
Santarvės centras

**Santarvės centras** (latv. *Saskaņas centrs*) – centro kairės keturių partijų sąjunga Latvijoje.

## Istorija

2005 m. liepos 9 d. Tautos santarvės partija, Naujasis centras ir Daugpilio miesto partija įkūrė sąjungą „Santarvės centras“. Po to iš Tautos santarvės partijos pasitraukė jai vadovavęs Janis Jurkanas. Pirmuoju sąjungos pirmininku tapo Naujojo centro lyderis Sergejus Dolgopolovas, o jau spalio 29 d. jį pakeitė 2005 m. vasarą į Tautos santarvės partiją įstojęs Pirmojo Baltijos kanalo žurnalistas Nilas Ušakovas. Gruodį prie sąjungos prisijungė Latvijos socialistų partija, kurios atstovai neprisijungė prie Santarvės centro frakcijos Rygos Taryboje ir 8-toje Saeimoje.

2006 m. sausį įregistruota A. Holostovo vadovaujama sąjungos jaunimo organizacija „Patrioti.lv“. Prieš rinkimus buvo išleisti partijos laikraščiai „Tava avīze“ ir „Твоя газета“ (Tvoja gazeta). Spalį 9-tos Saeimos rinkimuose Santarvės centras gavo 14,42 % balsų ir 17 vietų Saeimoje (Tautos santarvės partija – 11, Latvijos socialistų partija – 4, Naujasis centras – 1, Daugpilio miesto partija – 1).

## Nuorodos

* Patrioti.lv
Ieva Gurinaitė-Paskienė

**Ieva Gurinaitė-Paskienė** (1916 m. sausio 12 d. Jazdauskiškiuose, Mažeikių apskritis – 2000 m. spalio 23 d. Šiauliuose) – Lietuvos teatro ir kino aktorė.

## Biografija
1932 m. baigė Varduvos žemės ūkio mokyklą. 1937–1940 m. dirbo Telšių ligonių kasoje. 1941 m. pasitraukė į Rusiją, gyveno Jaroslavlio srityje. 1942–1944 m. dalyvavo LSSR meno ansamblių veikloje. 1945–1949 m. Žemaičių teatro Telšiuose aktorė, 1948 m. baigė Žemaičių teatro studiją. 1949 m. kartu su vyru, aktoriumi Stasiu Paska persikėlė į Šiaulius. 1949–1990 m. Šiaulių dramos teatro aktorė. Palaidota Donelaičio kapinėse.

## Vaidmenys

**Teatre:**
* 1951 m. Ciepa – Janis Rainis. Pūsk, vėjeli
* 1953 m. Raudonauskienė – Sofija Kymantaitė-Čiurlionienė. Pinigėliai
* 1954 m. Voinickaja – Antonas Čechovas. Dėdė Vania
* 1956 m. Ana – Maksimas Gorkis. Vasa Železnova
* 1967 m. Spiridonova – Michailas Šatrovas. Liepos šeštoji
* 1982 m. Elgeta – Frederikas Garsija Lorka. Bernardos Albos namai
* 1986 m. Pranė Žymantaitė-Jarienė – Vidmantė Jasukaitytė. Žemaitė
* 1996 m. Nina – Aleksandras Galinas. Retro

**Kine:**
* 1974 m. Perskeltas dangus, rež. Marijonas Giedrys
* 1976 m. Virto ąžuolai, rež. Gytis Lukšas
* 1985 m. Motina. Sūnus paklydėlis, rež. Marijonas Giedrys
* 1997 m. Vilko dantų karoliai, rež. Algimantas Puipa

## Įvertinimas
* 1976 m. LSSR nusipelniusi artistė
* 1998 m. Potencijos Pinkauskaitės premija

## Šaltiniai
Tautos Santarvės partija

**Tautos Santarvės partija** (latv. ***Tautas Saskaņas partija***) – politinė partija Latvijoje.

## Istorija

Tautos santarvės partija įkurta 1994 m., suskilus 5-tos Saeimos frakcijai „Santarvė Latvijai – atgimimas tautos ūkiui“ (*Saskaņa Latvijai – atdzimšana tautsaimniecībai*). 1998–2003 m. Tautos santarvės partija buvo sąjungos „Už žmogaus teises suvienytoje Latvijoje“ (*Par cilvēka tiesībām vienotā Latvijā*) nare, nuo 2005 m. priklauso sąjungai *[[Santarvės centras]]*.

## Rezultatai rinkimuose

## Vadovybė

Tautos santarvės partijos pirmininkas nuo 2005 m. yra Janis Urbanovičas (1994–2005 m. – Janis Jurkanas). Partijos valdybos pirmininkas nuo 2006 m. yra Ivanas Ribakovas (anksčiau – Aivaras Datavas).

## Nuorodos

* Santarvės centras
Jonas Krikščiūnas-Jovaras

**Jonas Krikščiūnas-Jovaras** (1880 m. sausio 12 d. Kalniškiuose prie Žadžiūnų, Šiaulių valsčius – 1967 m. sausio 21 d. Šiauliuose) – Lietuvos poetas, knygnešys.

## Biografija
1897–1904 m. vienas aktyviausių draudžiamos spaudos platintojų, caro žandarų buvo peršautas. 1905–1907 m. revoliucijos dalyvis, slėpė Lietuvos socialdemokratų partijos spaustuvėlę. Už aktyvią veiką ne kartą policijos persekiotas, suimtas. 1911–1945 m. gyveno Kalniškiuose, vertėsi žemės ūkio darbu. 1918 m. išrinktas į Kairių darbininkų atstovų tarybą. Laikė knygynėlį jaunimui, kuriuo vaikystėje naudojosi ir būsimas rašytojas Juozas Grušas. 1946 m. persikėlė į Šiaulius. Palaidotas Donelaičio kapinėse.

Nuo 1986 m. rugsėjo 25 d. Jovaro namuose Šiauliuose (Vytauto g. 116) veikia „Aušros“ muziejaus Šiaulių krašto literatūros muziejus. 1994 m. Šiaulių 4-oji vidurinė mokykla pavadinta Jovaro vardu. 1998 m. Šiaulių universitete atidaryta Jono Krikščiūno-Jovaro auditorija.

## Poezija
Nuo 1900 m. bendradarbiavo spaudoje. Eilėraščius pradėjo rašyti paskatintas Povilo Višinskio, daugiausia rašė 1904–1910 m., todėl juose atsispindi ir jaunatviškos nuotaikos, ir to meto revoliucinis patosas. Jovaro poezijoje prieštaringai kryžiavosi socialdemokratinės spaudos agitacinė frazeologija, inteligentų salono aukštas tonas ir melancholiška vargdienėlio savijauta, primityvisto spontaniškas melodingumas. Eilėraščiai „Ko liūdi, berželi?“, „Tylus, tylus vakarėlis“ tapo liaudies dainomis.

## Bibliografija
* Žibutė, 1906 m.
* Poezija, 1908 m.
* Jausmų kibirkštėlės, 1908 m.
* Širdies balsai, 1908 m.
* Pirmieji žiedai, 1909 m.
* Tėvynės laukuose: apsakymų rinkinys, 1909 m.
* Sielos aidas, 1913 m.
* Amžinos dainos, 1914 m.
* Pavasario rytas, Vilnius, 1980 m.

## Įvertinimas
* 1960 m. LSSR liaudies poetas

## Šaltiniai

## Literatūra
* Jovaras: monografija (sud. Bronius Prėskienis). – Šiauliai: Šiaulių pedagoginis institutas, 1995. – 335 p. – ISBN 9986-406-59-5
Baltoji

**Baltoji** – kaimas Radviliškio rajono savivaldybėje, 2 km į pietus nuo Šeduvos. Prie Baltosios yra Šeduvos girininkija, geležinkelis Šiauliai–Panevėžys. Teka upelis Ringužis, praeina kelias . Aplinkiniai kaimai: Margavoniai, Žilioniai, Prastavoniai. Kaimo stovi saugomas Baltosios vėjo malūnas. Baltojoje esančiame kalnelyje atrasta žmonių kaukolių. Pagal archeologų duomenis, tai buvo prancūzų armijos karių palaikai.

## Etimologija

Gali būti, kad kaimelio pavadinimas kilo iš baltojo malūno.

## Gyventojai

## Šaltiniai
Gloma

**Gloma** () – upė pietų Norvegijoje, ilgiausia šalyje. Jos baseinas užima 13 % Norvegijos ploto. Upė prasideda netoli Rioroso miesto, Aursundo ežere, Skandinavijos kalnuose. Teka į pietus. Vagoje gausu krioklių ir slenksčių. Įteka į Šiaurės jūros Skagerako sąsiaurio Oslo fjordą ties Fredrikstadu. Upės baseine yra Mjosos ir keletas kitų didelių ežerų.

Svarbiausi intakai: Vorma, Logenas.

Laivuojama atskiruose ruožuose. Yra hidroelektrinė. Didžiausi miestai prie Glomos: Elverumas, Kongsvingeris, Sarpsborgas, Fredrikstadas.

## Šaltiniai
Godavarė

**Godavarė** (, ) – upė pietinėje Indijoje, Indostano pusiasalyje, Maharaštros ir Andhra Pradešo valstijose. Tai antra pagal ilgį Indijos upė. Prasideda Vakarų Ghatuose, netoli Trimbako miesto, vos 80 km nuo Arabijos jūros. Teka rytų, pietryčių kryptimi per Dekano plokščiakalnį. Įteka į Bengalijos įlanką ties Narsapuru; sudaro deltą. Godavarės režimas musoninis, upė vasarą patvinsta. Vidutinis debitas 3500 m³/s, tačiau didžiausias gali siekti 40 tūkst. m³/s.

Svarbiausi intakai: Indravatis, Mandžira, Bindusara ir Sabarė.

Laivuojamas vidurupis ir delta. Godavarės delta kanalu sujungta su Krišnos upės delta. Upės vandenys intensyviai naudojami drėkinimui. Įrengta hidroelektrinė.

Prie Godavarės įsikūrę šie miestai: Našikas, Paitanas, Nandedas, Bhadračalamas, Radžamandris, Kovuras, Narsapuras.
Auksė Vasaitytė

**Auksė Vasaitytė** (1947 m. sausio 15 d. Vilniuje – 1988 m. gegužės 31 d. Šiauliuose, palaidota Donelaičio kapinėse) – poetė, vertėja.

## Biografija

Vaikystėje tapo neįgali, nevaikščiojo. Nuo 1953 m. gyveno Šiauliuose. 1967 m. savo namuose organizavo studentų ir moksleivių poezijos klubą. 1970 m. baigė Šiaulių pedagoginį institutą, vėliau Maskvoje baigė neakivaizdinius užsienio kalbų kursus. Dirbo vertėja Šiaulių televizorių gamykloje.

Išleido poezijos rinkinius „Laukimo puokštė“ (1980 m.), „Stipriau už likimą“ (1988). Po mirties, 1999 m. išėjo eilėraščių knyga vaikams „Sunku būti pasaka“. Periodikoje paskelbė publicistikos, eseistikos straipsnių. Išvertė kelias knygas iš rusų kalbos. Buvo Šiaulių jaunųjų rašytojų sekcijos narė.

Jos atminimui Šiauliuose išleista knyga „Žiedlapiai byra ir byra: poetės A. Vasaitytės in memoriam“ (sudarytoja Dalia Striogaitė, 1995 m.).
Žilioniai

**Žilioniai** – kaimas Radviliškio rajono savivaldybėje, 3 km į pietus nuo Šeduvos, prie kelio . Pro Žilionius teka upelis Ringužis, netoliese plyti miškas Triragis.

## Gyventojai

## Šaltiniai
Einars Repše

**Einaras Repšė** (, g. 1961 m. gruodžio 9 d. Jelgavoje) – Latvijos politikas.

Į politiką atėjo 1988 m., kaip vienas iš Latvijos Nacionalinės Nepriklausomybės Sąjūdžio įkūrėjų. 1990 m. išrinktas į Aukščiausiąją Tarybą.

Nuo 1991 iki 2001 m. Repšė buvo Latvijos Banko prezidentas. Tuo metu buvo įvesta Latvijos nacionalinė valiuta – latas. Repšės vadovaujamas Latvijos Bankas laikėsi tvirtos monetarinės politikos, dėl ko lato kursas buvo stabilus nuo 10-to dešimtmečio pradžios. Lato sėkmė padarė jį populiarų Latvijoje.

2001 m. Repšė paliko Latvijos Banko prezidento postą ir grįžo į politiką. Jis įkūrė konservatyvią antikorupcinę partiją Naujasis laikas. Po 2002 m. Saeimos rinkimų Repšė tapo Latvijos Ministru pirmininku. Jis vadovavo Naujojo laiko, Latvijos Pirmosios partijos, Žaliųjų ir valstiečių sąjungos ir Tėvynei ir Laisvei/LNNK koalicijai. Repšės vyriausybė tapo garsi savo kova prieš korupciją ir mokesčių nemokėjimą. Keli aukšti valstybės pareigūnai buvo atleisti iš užimamų pareigų. Pradėti antikorupcijos darbai buvo sėkmingi, pavyzdžiui, akcizo mokesčio įplaukos padidėjo 30 %. Tačiau įplaukos iš kitų mokesčių praktiškai nepasikeitė, lyginant su kitomis vyriausybėmis. Repšės vyriausybė taip pat įvedė griežtą biudžeto išlaidų kontrolę, sumažindama biudžeto deficitą nuo 3 % nuo BVP 2002 m. iki 1,8 % 2003 m.

2003 m. rugsėjį iškilo konfliktas tarp Repšės ir vieno iš koalicijos partnerių – Latvijos Pirmosios partijos. 2004 m. sausį Latvijos Pirmoji partija paliko vyriausybę ir ji prarado daugumą Saeimoje. 2004 m. vasarį Repšės vyriausybė atsistatydino.

Indulio Emsio vyriausybės metu Naujasis laikas buvo opozicijoje, tačiau po šios vyriausybės griūties prisijungė prie Aigaro Kalvyčio vyriausybės ir Repšė tapo gynybos ministru. 2005 m. gruodį, po to, kai Ministras pirmininkas Kalvytis pranešė spaudai, kad prieš Repšę pradėtas tyrimas dėl jo finansinių sandėrių, jis atsistatydino iš Gynybos ministro posto, o jo vietą užėmė kita Naujojo laiko narė Linda Mūrniecė.

## Nuorodos
* Apie Einarą Repšę Naujojo laiko svetainėje  (latvių k.).

|-

|-

|-
Balys Tarvydas

**Balys Tarvydas** (1897 m. balandžio 27 d. Užpaliuose, Utenos raj. – 1980 m. gegužės 15 d. Šiauliuose, palaidotas Donelaičio kapinėse) – istorikas, archeologas, pedagogas, muziejininkas, esperantininkas.

## Biografija
Baigęs Užpalių pradžios mokyklą, netrukus joje 1916-1917 m. mokytojavo. 1918 m. įstojo į Kauno kunigų seminariją, iš kurios išėjo 1921 m., po karo tarnybos vėl mokytojavo Užpaliuose. 1924 m. įstojo į Kauno universiteto Teologijos-filosofijos fakultetą, kur studijavo istoriją.
1927 m. baigė Lietuvos universitetą. Trumpai dirbo Kauno muziejuje. 1928–1944 m. Šiaulių mokytojų seminarijos mokytojas, direktorius. Po Antrojo pasaulinio karo dirbo buhalteriu įvairiuose Šiaulių miesto įstaigose.

Nuo 1929 m. iki mirties bendradarbiavo Šiaulių Aušros muziejuje. 1931–1937 m. vadovavo Šiaulių kraštotyros draugijos rengiamoms archeologinėms ekspedicijoms.
Su archeologija susipažino per E. Volterį, su kuriuo pradėjo lankyti archeologijos paminklus, Kauno miesto muziejuje tvarkė archeologinius bei kitokius dirbinius. Pagrindinė jo veikla buvo archeologinių paminklų tyrinėjimai bei straipsnių skelbimas. B. Tarvydas yra parašęs įdomų straipsnį apie gintaro dirbinius, kuriame pirmą kartą buvo išsamiau aprašytas Kretingos muziejaus gintaro dirbinių rinkinys, pateikta žinių apie Europos gintaro lobius. Kasinėjo apie 10 Lietuvos kapinynų, pilkapių: Gibaičių, Jauneikių, Linkaičių, Kuršėnų, Pavėkių, Lepšių ir kt. Tyrinėjo Šiaulių šv. Petro ir Povilo bažnyčios požemius, yra žvalgęs ir aprašęs daugelį archeologinių paminklų.

Tyrinėjimų medžiagą publikavo leidiniuose „Šiaulių metraštis“ (1931, 1933 m.), „Gimtasai kraštas“ bei kituose. 1936 m. rankraščio teisėmis išleido Visuotinės istorijos epizodinio kurso santrauką. Surinko medžiagą monografijai „Šiaulių mokytojų seminarija 1920–1940 m.“ (rankraštis saugomas Aušros muziejuje). Yra parašęs Šiaulių šv. Petro ir Povilo katedros istoriją, likę rankraščiai saugomi bažnyčios archyve. Šiaulių "Aušros" muziejui paliko dalį savo asmeninės bibliotekos.

## Bibliografija
* TARVYDAS, A. Šiaulės kalnas // Šiaulių naujienos. 1924, Nr. 37, p. 2.
* TARVYDAS, B. Šiaulių „Aušros“ muziejaus archeologijos skyrius // Šiaulių metraštis. Šiauliai, 1931, p. 84-88.
* TARVYDAS, B. Jauneikių (Joniškio v.) senkapis // Gimtasai kraštas. Šiauliai, 1934, Nr. 3/4, p. 165-167.
* TARVYDAS, B. Leparų iškasenos // Gimtasai kraštas. Šiauliai, 1934, Nr. 1, p. 35-38.
* TARVYDAS, B. Po Šiaulių gatvių grindiniu kapai // Gimtasai kraštas. Šiauliai, 1934, Nr. 3/4, p. 163-165.
* PELECKIS-KAKTAVIČIUS, L. Minimas Šiaulių krašto tyrinėtojas // Lietuvos rytas. 1997 04 25.
* SALATKIENĖ, B. Balio Tarvydo gyvenimo reikalas // Šiaulių naujienos. 1997 04 24, p. 3, 9.
* TAUTAVIČIUS, A., VAITEKŪNAS, V. Nepaliko didelių turtų // Kraštotyra. Vilnius, 1982. Kn. 15, p. 59-62.
* Kulikauskas P., Zabiela G. Lietuvos archeologijos istorija (iki 1945 m.). Vilnius, 1999, p. 209-212.
Jurgis Vasaitis

**Jurgis Vasaitis** (1922 m. lapkričio 22 d. Kaune – 1972 m. sausio 13 d. Šiauliuose, palaidotas Donelaičio kapinėse) – gydytojas, medicinos mokslų kandidatas (daktaras), Šiaulių miesto visuomenės veikėjas.

## Biografija

1950 m. baigė Vilniaus universiteto Medicinos fakultetą. Nuo 1953 m. Šiaulių respublikinės ligoninės gydytojas chirurgas, ligoninės ir Šiaulių zonos vyr. chirurgas.

LTSR nusipelnęs gydytojas. Duktė poetė Auksė Vasaitytė.
Severnas

**Severnas** (, ) – upė Kanadoje, Ontarijo šiaurėje. Prasideda netoli vakarinės provincijos ribos, Elnio ežere. Teka į šiaurės rytus Kanados skydu, prateka Severno ežerą. Įteka į Hadsono įlanką ties Fort Severnu. Upės slėnis europiečių apgyvendintas XVII a. Didžiausi intakai – Fyveris, Baunas.
Kostas Dambrauskas

**Kostas Dambrauskas** (1899 m. Šiauliuose – 1958 m. Žagarėje, palaidotas senosiose Šiaulių kapinėse) – mokytojas, radijo aparatūros konstruktorius.

## Biografija

Šiauliuose baigė pradžios mokyklą ir gimnaziją, vėliau mokytojų kursus. 1923 m. įstojo į Lietuvos universiteto Matematikos – fizikos fakultetą, tačiau dėl sunkių materialinių sąlygų mokslų nebaigė.

Nuo vaikystės domėjosi mechanika. Baigęs mokytojų kursus nuo 1919 m. dirbo Šiaulių pradinėje mokykloje. Sukonstravo ir pagamino reikiamų mokymo priemonių savo mokyklai, gimnazijai, mokytojų seminarijai, buvo pakviestas dirbti ir į šias mokymo įstaigas. Šiaulių berniukų gimnazijoje kartu su mokiniais konstravo radijo aparatus, kartu su Stasiu Brašiškiu eksperimentavo darydamas įvairias antenas, atliko bandymų su elektromagnetinėmis bangomis, sukonstravo dvilempį radijo imtuvą su ausinėmis.

Domėjosi etnografija, dalyvavo kraštotyros ekspedicijose, rašė straipsnius.

Paskutinius gyvenimo metus praleido Žagarėje, ten ir mirė. Palaidotas seniausioje kapinių dalyje, ant kalnelio. Ilgą laiką kapo vieta nebuvo žinoma. 1989 m. Aušros muziejaus darbuotoja Genovaitė Žukauskienė kapavietę surado, sutvarkė, ant kapo pastatyta medinė paminklinė lenta su dekoratyviniais elementais (autorius tautodailininkas Aleksas Steponavičius).
Sent Meris

**Sent Meris** (, ) – upė JAV (Mičigane) ir Kanadoje (Ontarijuje), Didžiųjų ežerų sistemoje. Išteka iš Aukštutinio ežero Vaitfišo įlankos, teka į pietryčius, dviem atšakomis įteka į Hurono ežerą. Per visą savo ilgį sudaro JAV-Kanados sieną. Svarbiausi intakai: Gardenas, Baras. Kandangi ties upės ištakomis vagoje yra slenksčių, laivyba vyksta aplinkiniais kanalais su įrengtais šliuzais. Prie upės įsikūrę Su Sent Merio Kanados ir Su Sent Merio JAV miestai.
Logano kalnas

**Logano kalnas** (, ) – aukščiausia Kanados ir antra pagal aukštį (po Makinlio) Šiaurės Amerikos viršukalnė, esanti Jukono teritorijoje, Šiaurės Amerikos Kordiljerose, Šv. Elijo kalnuose. Aukštis 5959 m. Kalnas pavadintas Kanados geologo, Kanados Geologų draugijos įkūrėjo William Edmond Logan garbei. Logano kalnas įtrauktas į Kluane nacionalinio parko teritoriją. Kalno šlaitu driekiasi Logano ir Habardo ledynai.

Pirmoji į Loganą įkopusi ekspedicija (1925 m.) buvo vadovaujama A. H. MacCarthy.

Dėl aktyvaus antsprūdžio kalno aukštis kasmet didėja – po 0,35 mm per metus. Dabartinis 5959 m aukštis buvo išmatuotas 1992 m. ekspedicijos metu, pasitelkus GPS.

## Šaltiniai
Juozas Zubėnas

**Juozas Zubėnas** (1894 m. rugpjūčio 19 d. Rygoje, Latvija – 1974 m. rugpjūčio 17 d. Šiauliuose, palaidotas Donelaičio  kapinėse) – teatro aktorius.

## Biografija

Po Pirmojo pasaulinio karo vaidino Rygos Tuorniakalno dramos teatre. 1941 m. dirbo alaus darykloje „Gubernija“ Šiauliuose. Nuo 1943 m. iki mirties vaidino Šiaulių dramos teatre.

1956 m. LTSR nusipelnęs artistas.

## Vaidmenys

Sukūrė per 50 pagrindinių vaidmenų, iš jų svarbesni:
* Tėvas (Juozas Grušas, „Tėvas ir sūnus“),
* Serebriakovas (Antonas Čechovas, „Dėdė Vania“),
* Algaudas (Petras Vaičiūnas, „Prisikėlimas“),
* Naujalis (Vincas Krėvė, „Žentas“),
* Alaušas (Juozas Baltušis, „Parduotos vasaros“),
* Gailiūnas (Antanas Vienuolis, „Puodžiūnkiemis“) ir kt.
Mykolas Levinskas

**Mykolas Levinskas** (1920 m. Žeimių valsčiuje – 1941 m. Šiauliuose) – sportininkas, pasipriešinimo judėjimo dalyvis.

## Biografija

Gimė Kėdainių apskrityje, 7 vaikų šeimoje. Tėvas buvo geležinkelininkas. 1930 m. Levinskų šeima apsigyveno Šiauliuose. Mama mirė 1933 m. Šiauliuose baigė pradžios mokyklą, mokėsi Berniukų gimnazijoje, vėliau – Suaugusiųjų gimnazijoje. Buvo aktyvus sportininkas. 1940 m. bolševikams užėmus Lietuvą, įsijungė į pasipriešinimo judėjimą. Žuvo 1941 m. birželio 27 d. Palaidotas senosiose Šiaulių kapinėse, netoli Lietuvos kariuomenės karių ir savanorių kapų. Tarybinės okupacijos metais apas sunyko. Artimųjų inicatyva 1992 m. kapavietė atkurta, 1996 m. Šiaulių miesto savivaldybės lėšomis pastatytas antkapinis paminklas.
Jonas Mrozinskis

**Jonas Mrozinskis** (1882 m.–1942 m.) – skulptorius.

## Biografija
Buvo kilęs iš Lenkijos, Čenstakavos apylinkių. Keliolika metų mokėsi pas Čenstakavos meistrus, dirbo pas įvairius amatininkus. Apie 1906 m. Aleksandras Zaborskis, kuriam priklausė didžiausios Lietuvoje bažnytinės įrangos dirbtuvės, pasikvietė J. Mrozinskį į Šiaulius. A. Zaborskio padedamas 1914 m. Šiauliuose įkūrė savo dirbtuvę.

Tarpukario laikotarpiu dirbo savarankiškai. Vienas iš tuo metu populiarios meninio paminklų liejimo iš betono technologijos pradininkų, be to, žinomas kaip antkapinių paminklų iš granito autorius. Sukūrė kelias dešimtis paminklų senosiose Šiaulių kapinėse, taip pat ir pagrindinį paminklą tose pačiose kapinėse palaidotiems Lietuvos kariuomenės kariams ir savanoriams. Keletas jo darbo antkapinių paminklų išlikę pravoslaviškoje kapinių dalyje. Minint Vytauto ir Lietuvos krikšto jubiliejus, sukūrė keliolika jubiliejinių paminklų.

Palaidotas Šiaulių kapinėse, šiaurės rytinėje kapinių dalyje, prie tako. Kapo galvūgalyje pastatytas paminklas – obeliskas iš granito, jo apatinėje dalyje iškaltas užrašas.

## Išnašos